Motivációs levél

Tisztelt Bizottság!

Gombos Zoltán vagyok 26 éves doktori hallgató.

Végzettségem szerint rekreációszervező és humánkineziológus vagyok. Bsc III. évfolyamán kezdtem el foglalkozni a tudományos kutatásokkal TDK keretein belül. Érdeklődési területem az edzhetőséggel és a regenerációval kapcsolatos molekuláris élettani és biokémiai változások folyamata.

Jelenleg PhD tanulmányaimat folytatom természettudomány szakirányban Dr. Radák Zsolt professzor úrnál. IV. éves hallgatóként szeretnék továbbra is aktív részese lenni a PhD közösségének. I. éves korom óta vagyok tag, ezért szeretnék újra jelentkezni DÖK tagnak.

5 éve személyi edzőként dolgozom, így megtanultam az emberekkel való kommunikáció és együttműködés alappilléreit. Jó kommunikációs készséggel rendelkezem, csapatjátékos vagyok, motivált és segítőkész.

Szeretnék az Egyetemünkön működő közösség tagja lenni és segíteni a hallgatók életét. PhD hallgatóként nekem is át kellett jutnom bizonyos nehézségeken és szeretném a hallgatótársaim életét megkönnyíteni azzal, hogy a saját tudásommal és a megszerzett tapasztalatommal hozzájárulok a sikereikhez.

Remélem levelemmel meggyőzöm a hallgatóságot, hogy megválasszanak képviselőnek a DÖK-be.

Budapest, 2020. 04. 09.

Gombos Zoltán